Hösbach (Fluss)

Da Hösbach (historisch: Altseebach) is a guat 5 km longa rechta Zuafluss vo da Aschaff aufm Gebiet vom Moakt Hösbach im unterfränkischn Landkroas Aschaffenburg.

 Noma 

Da Noma "Hösbach" setzt se aus de middlhochdeitschn Weata hôst (hechsta) und bach zamm. Se beziang se woi aufs Quejgebiet. Da Hösbach hod de Orte Hösbach und Wenighösbach ihre Noma gem.

 Geografie 

 Valauf 

Da Hösbach entspringt in oam Woidgebiet zwischn Wenighösbach undm nordwestli davo glengna Mömbrisa Ortstei Daxberg nohe vo da Gmoagrenz. Er fliaßt znächst sidöstli, duachqueat eascht Wenighösbach, ob wo ihn de Kreisstroß 10 begleit und wo iam vo links de Weingrube zualafft. Weita taiobwärts trennta donn Münchhof am linkn Ufa vo oam länglichn Teich am rechtn, um se dahinta noch hoim Lauf oimähli noch Sidsidwestn zu keahrn.

Boid eareichta dabei de Gebaide vo oana Ziegelei in da Aue voam Haptort Hösbach, hinta ihr mindt vo rechts da Untere Hösbach und boid drauf vo dersejbn Seitn sei greßta Zuafluss Afferbach, der vo Oberafferbach heakummt und dessn Gsomtläng de seine etwos übatrifft. Hier laffta im Ort zwischn de ans Ufa grenzndn Gärtn. De Bebauung vo Hösbach broat se nun beidseits weit üba de Bochaue hinweg aus. Da Boch fliaßt rechts am oidn Ortskern voabei und untaqueat dabei de B 26. Glei donoch mindt donn da Hösbach gengüba da Einhausung vo da A3 vo rechts und Nordn in de Aschaff.

 Zuafliss 

 Weingrube (links)
 Unterer Hösbach (rechts)
 Afferbach (rechts)

 Im Netz 

 Beleg 

Kategorie:Fluss im Spessart
Kategorie:Gewässer im Landkreis Aschaffenburg
Kategorie:Hösbach